Waar kom die ware geloof vandaan? – Galasiërs 5:5-6 – Bybelskool
Written by Chris van Wyk on Mar 27, 2019 . Posted in Wie is God?.
Wat ons betref, die Gees laat ons uitsien na dit waarop ons hoop: vryspraak deurdat ons glo. Vir mense wat met Christus verenig is, is dit nie belangrik of jy besny is of nie besny is nie. Wat egter wel belangrik is, is geloof wat deur liefde dade word. (NLV)
1. Paulus beklemtoon hier dat die vryspraak van die sonde deur geloof ontvang word. Vryspraak is 'n geskenk van God. Die Gees werk dit in ons. Geloof is die hand waarmee jy dit aanvaar en vir jouself toeëien. Hoe dink jy daaroor?
2. Paulus spel die gevolge van geloof in 'n mens se lewe uit. Die ware geloof word: "deur liefde dade". Hoe werk dit prakties in jou lewe?
3. Lees die verse later vandag weer om jou te herinner daaraan dat jy volkome vrygespreek is deur God. Jy is verenig met Christus wat beteken dat geloof ook in jou deur liefde dade kan word.
4. Jy kan later vanaand die verse weer lees in die konteks van Galasiërs 5:1-12 en my bydrae daaroor: Galasiërs 4:21-5:12 – VERBONDSGEMEENSKAP: geloof wat deur dade tot liefde oorgaan.